CELEX: 22008D0101
Language: sl
Date: 2008-09-26 00:00:00
Title: Sklep Skupnega odbora EGP št. 101/2008 z dne 26. septembra 2008 o spremembi Priloge IV (Energetika) k Sporazumu EGP

20.11.2008   
            
            
               SL
            
            
               Uradni list Evropske unije
            
            
               L 309/24
            
         
      SKLEP SKUPNEGA ODBORA EGP
   št. 101/2008
   z dne 26. septembra 2008
   o spremembi Priloge IV (Energetika) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga IV k Sporazumu je bila spremenjena s Sklepom Skupnega odbora EGP št. 28/2008 z dne 14. marca 2008 (1).
            
         
               (2)
            
            
               Uredbo (ES) št. 1775/2005 Evropskega parlamenta in Sveta z dne 28. septembra 2005 o pogojih za dostop do prenosnih omrežij zemeljskega plina (2) je treba vključiti v Sporazum –
            
         SKLENIL:
   Člen 1
   Za točko 26 (Direktiva 2005/32/ES Evropskega parlamenta in Sveta) Priloge IV k Sporazumu se vstavi naslednja točka:
   
               „27.
            
            
               
                  32005 R 1775: Uredba (ES) št. 1775/2005 Evropskega parlamenta in Sveta z dne 28. septembra 2005 o pogojih za dostop do prenosnih omrežij zemeljskega plina (UL L 289, 3.11.2005, str. 1).
               Za namene tega sporazuma veljajo določbe Uredbe z naslednjimi prilagoditvami:
               
                           (a)
                        
                        
                           Člen 16 Uredbe določa odstopanje od Uredbe za prenosna omrežja zemeljskega plina, ki se nahajajo v državah članicah, za čas trajanja odstopanj, odobrenih v skladu s členom 28 Direktive 2003/55/ES. Norveška je dobila status nastajajočega trga v skladu s členom 28(2) Direktive 2003/55/ES. Uredba se zato za Norveško do izteka obdobja odstopanja ne uporablja.
                        
                     
                           (b)
                        
                        
                           Zadevne države Efte so pozvane, da pošljejo opazovalce na sestanek Odbora, ustanovljenega v skladu s členom 14. Predstavniki držav Efte v celoti sodelujejo pri delu Odbora, vendar nimajo glasovalne pravice.“
                        
                     
         Člen 2
   Besedilo Uredbe (ES) št. 1775/2005 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 27. septembra 2008 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (3).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 26. septembra 2008
      
         
            Za Skupni odbor EGP
         
         
            Predsednik
         
         Njegova presvetla visokost princ Nikolaus von LIECHTENSTEIN
         
      
   
   
      (1)  UL L 182, 10.7.2008, str. 19.
   
      (2)  UL L 289, 3.11.2005, str. 1.
   
      (3)  Navedene so ustavne zahteve.
   
      Skupna izjava pogodbenic k Sklepu št. 101/2008 o vključitvi Uredbe (ES) št. 1775/2005 Evropskega parlamenta in Sveta z dne 28. septembra 2005 o pogojih za dostop do prenosnih omrežij zemeljskega plina v Sporazum EGP
      Glede na dvostebrno strukturo Sporazuma EGP (člen 93(2)) mora biti nova zakonodaja Skupnosti sprejeta s sklepom Skupnega odbora. Smernice v okviru Uredbe o pogojih za dostop do prenosnih omrežij zemeljskega plina pravno zavezujejo vse države članice. Nove smernice ali spremembe obstoječih smernic je treba šteti za novo zakonodajo Skupnosti, ki jo mora v skladu s členom 98 Sporazuma EGP sprejeti Skupni odbor EGP.